DOKUMENTACIJA ZA NADMETANJE

**POSTUPAK NABAVE S OBVEZNOM OBJAVOM**

POSTUPAK NABAVE ZA NEOBVEZNIKE ZAKONA O JAVNOJ NABAVI

EVIDENCIJSKI BROJ NABAVE: 3

**NAZIV NABAVE: Marketinška strategija i oglašavanje**

Zagreb, 10. veljače 2020. godine

**SADRŽAJ**

[1. OPĆI PODACI 3](#_Toc32218918)

[1.1. Podaci o naručitelju 3](#_Toc32218919)

[1.2. Podaci o osobi zaduženoj za komunikaciju s ponuditeljima 3](#_Toc32218920)

[1.3. Evidencijski broj nabave 3](#_Toc32218921)

[1.4. Vrsta postupka nabave 3](#_Toc32218922)

[1.5. Predmet nabave 3](#_Toc32218923)

[1.6. Početak postupka nabave 3](#_Toc32218924)

[2. PODACI O PREDMETU NABAVE 3](#_Toc32218925)

[2.1 Opis predmeta nabave 4](#_Toc32218926)

[2.2 Količina predmeta nabave 4](#_Toc32218927)

[2.3 Opis poslova 4](#_Toc32218928)

[2.4 Mjesto isporuke 4](#_Toc32218929)

[2.5 Rok i način isporuke 4](#_Toc32218930)

[2.6 Kašnjenje u isporuci 5](#_Toc32218931)

[3. TROŠKOVNIK 5](#_Toc32218932)

[4. OBAVEZNI RAZLOZI ISKLJUČENJA PONUDITELJA 5](#_Toc32218933)

[5. UVJETI SPOSOBNOSTI KOJE MORAJU ISPUNJAVATI PONUDITELJI 5](#_Toc32218934)

[5.1 Pravna i poslovna sposobnost 5](#_Toc32218935)

[5.2 Financijska sposobnost 5](#_Toc32218936)

[5.3 Tehnička i stručna sposobnost 6](#_Toc32218937)

[6. KRITERIJ ZA ODABIR PONUDA 7](#_Toc32218938)

[(1) Cijena ponude 7](#_Toc32218939)

[(2) Iskustvo stručnjaka 8](#_Toc32218940)

[7. PODACI O PONUDI 9](#_Toc32218941)

[7.1 Sadržaj i način izrade ponude 9](#_Toc32218942)

[7.2 Način, datum, vrijeme i mjesto dostave ponude 10](#_Toc32218943)

[7.3 Izmjena i/ili dopuna ponude i odustajanje od ponude 10](#_Toc32218944)

[7.4 Način određivanja cijene ponude 10](#_Toc32218945)

[7.5 Neuobičajeno niska cijena 10](#_Toc32218946)

[7.6 Rok valjanosti ponude 10](#_Toc32218947)

[8. DONOŠENJE ODLUKE O ODABIRU 10](#_Toc32218948)

[8.1 Pregled i ocjena ponuda 10](#_Toc32218951)

[8.2 Pojašnjenje i upotpunjavanje 11](#_Toc32218952)

[8.3 Sklapanje Ugovora o nabavi 11](#_Toc32218953)

[8.4 Mogućnost izmjene ugovora 11](#_Toc32218954)

[9. ROK, NAČIN I UVJETI PLAĆANJA 11](#_Toc32218955)

[10. ODREDBE KOJE SE ODNOSE NA ZAJEDNICU PONUDITELJA 11](#_Toc32218956)

[11. ODREDBE KOJE SE ODNOSE NA PODIZVODITELJE 12](#_Toc32218957)

[12. PREDSTAVKE 12](#_Toc32218958)

[13. PRILOZI I OBRASCI 12](#_Toc32218959)

# OPĆI PODACI

## Podaci o naručitelju

|  |  |
| --- | --- |
| Naziv i sjedište naručitelja: | **Inovativni studio j.d.o.o.,**  **Trsje 15, 10000 Zagreb** |
| OIB: | 75147497011 |
| Broj telefona: | 091 301 0227 |
| Internetska adresa: | [www.drinkandpick.com](http://www.drinkandpick.com) |
| Adresa elektroničke pošte: | [gogofurlan@gmail.com](mailto:gogofurlan@gmail.com) |

Naručitelj objavljuje Poziv na dostavu ponuda koja uključuje dokumentaciju za nadmetanje s pripadajućim prilozima na internetskoj stranici [www.strukturnifondovi.hr](http://www.strukturnifondovi.hr/) .

## Podaci o osobi zaduženoj za komunikaciju s ponuditeljima

|  |  |
| --- | --- |
| Ime i prezime: | Goran Furlan |
| Broj telefona: | 091 301 0227 |
| Adresa: | Trsje 15, 10000 Zagreb |
| Adresa elektroničke pošte: | [gogofurlan@gmail.com](mailto:gogofurlan@gmail.com) |

Komunikacija i svaka druga razmjena informacija između naručitelja i gospodarskih subjekata obavljati će se u pisanom obliku. Pisani zahtjev zainteresiranih gospodarskih subjekata za pojašnjenjem dostavlja se na e-mail adresu: [gogofurlan@gmail.com](mailto:gogofurlan@gmail.com) .

Ako je potrebno, gospodarski subjekti mogu za vrijeme roka za dostavu ponuda zahtijevati dodatne informacije i objašnjenja vezana uz dokumentaciju za nadmetanje. Dodatne informacije i objašnjenja biti će objavljeni bez navođenja podataka o podnositelju zahtjeva na internetskoj stranici [www.strukturnifondovi.hr](http://www.strukturnifondovi.hr/). Zahtjev je pravodoban ako je dostavljen naručitelju najkasnije tijekom četvrtog (4) dana prije dana u kojem ističe rok za dostavu ponuda. Pod uvjetom da je zahtjev dostavljen pravodobno, posljednje dodatne informacije i objašnjenja vezana uz dokumentaciju za nadmetanje naručitelj će staviti na raspolaganje najkasnije tijekom trećeg (3) dana prije krajnjeg roka za dostavu ponuda.

## Evidencijski broj nabave

Nabava broj 3.

## Vrsta postupka nabave

Nabava usluga se provodi temeljem pravila o provedbi postupaka nabava za neobveznike zakona o javnoj nabavi. Tip nabave: **usluge**.

## Predmet nabave

Predmet nabave su usluge izrade marketinške strategije i oglašavanja.

## Početak postupka nabave

Postupak nabave počinje danom objave ovoga Poziva na dostavu ponuda zajedno s prilozima na internetskoj stranici [www.strukturnifondovi.hr](http://www.strukturnifondovi.hr/).

# PODACI O PREDMETU NABAVE

## Opis predmeta nabave

Za potrebe provedbe projekta *Prilagodba i komercijalizacija aplikacije Drink and Pick* Naručitelj nabavlja uslugu izrade marketinške strategije i oglašavanja. Nabava nije podijeljena u grupe.

Naziv projekta: Prilagodba i komercijalizacija aplikacije Drink and Pick

Kod projekta: KK.03.2.2.04.0344

## Količina predmeta nabave

Količina predmeta nabave je definirana u **Prilogu 3 Ponudbeni troškovnik**. Stavke troškovnika ne smiju se mijenjati. Troškovnik mora biti popunjen na izvornom predlošku, bez mijenjanja i ispravljanja izvornog teksta i količina. Troškovnik mora biti potpisan i ovjeren od strane ponuditelja. Popunjeni troškovnik ove Dokumentacije za nadmetanje biti će prilog budućeg ugovora o nabavi, između naručitelja i odabranog ponuditelja.

## Opis poslova

Naručitelj nabavlja uslugu izrade marketinške strategije i oglašavanja. Cilj ugovora je oglašavanje i promocija proizvoda Drink and Pick na ciljanom tržištu. Zadatak pružatelja usluge je osmišljavanje i priprema marketinške strategije sukladno istraživanju tržišta te realizacija operativnih marketinških planova za sva ciljana tržišta kako bi se ostvarili zacrtani ciljevi.

Specifični zadatci pružatelja usluge su sljedeći:

* + - Izrada cjelovite marketinške strategije koja sadrži opis kampanje, ciljeve oglašavanja i opise ciljnih skupina (primarnih i sekundarnih),
    - Koordiniranje svih marketinških aktivnosti
    - Upravljanje kampanjama,
    - Oglašavanje na Google tražilici ili jednakovrijedno
    - Oglašavanje na Google prikazivačkoj mreži ili jednakovrijedno
    - Oglašavanje na društvenim mrežama
    - Oglašavanje na portalima,
    - Suradnja na izradi materijala namijenjenih unaprjeđenju prodaje,
    - Upravljanje marketinškim proračunom.

Navedeni zadatci trebaju rezultirati sljedećim isporukama tijekom provedbe usluge:

* Minimalno 3.700.000 prikaza oglasa preko oglasa na tražilici i Google prikazivačkoj mreži ili jednakovrijedno kroz zakup oglasa za instalaciju aplikacija
* Minimalno 7.500.000 prikaza oglasa preko društvenih mreža kroz zakup oglasa za instalaciju aplikacija,
* Minimalno osigurati zakup 8 PR članaka na relevantnim portalima te 5 milijuna prikaza na mrežama portala.

## Mjesto isporuke

Mjesto isporuke usluge su poslovni prostori pružatelja usluge, a prema potrebi i druge relevantne lokacije sukladno potrebama oglašavanja.

## Rok i način isporuke

Rok isporuke cjelokupne usluge je **12 mjeseci** od sklapanja ugovora. Početak korištenja usluge je odmah po sklapanju ugovora.

## Kašnjenje u isporuci

Nije primjenjivo.

# TROŠKOVNIK

Troškovnik se nalazi u **Prilogu 3 Dokumentacije za nadmetanje**.

# OBAVEZNI RAZLOZI ISKLJUČENJA PONUDITELJA

Naručitelj će isključiti ponuditelja iz postupka nabave ako:

1. je on ili osoba ovlaštena za njegovo zakonsko zastupanje pravomoćno osuđena za kazneno djelo sudjelovanja u zločinačkoj organizaciji, korupcije, prijevare, terorizma, financiranja terorizma, pranja novca, dječjeg rada ili drugih oblika trgovanja ljudima; ili
2. nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja; ili
3. je u stečaju, insolventan ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima; ili
4. se sukob interesa ne može učinkovito ukloniti izuzimanjem članova Odbora za nabavu ili poduzimanjem drugih mjera.

Za potrebe utvrđivanja okolnosti iz poglavlja 4., gospodarski subjekt u ponudi dostavlja Izjavu iz **Priloga 2** Dokumentacije. Izjavu potpisuje osoba ovlaštena za zastupanje gospodarskog subjekta. Izjava ne smije biti starija od tri mjeseca računajući od dana početka postupka nabave.

Odredbe poglavlja 4. odnose se i na zajednicu ponuditelja i na podizvoditelje, tj. ponuditelj je za sve članove zajednice kao i za podizvoditelje prikazane u ponudi dužan dokazati da ne postoje razlozi za isključenje.

# UVJETI SPOSOBNOSTI KOJE MORAJU ISPUNJAVATI PONUDITELJI

## Pravna i poslovna sposobnost

Svaki ponuditelj mora biti pravno i poslovno sposoban. Kao dokaz ispunjenja ovog uvjeta, ponuditelj dostavlja izjavu osobe ovlaštene za zastupanje gospodarskog subjekta, **Prilog 2** ove Dokumentacije za nadmetanje.

Naručitelj može u bilo kojem trenutku tijekom postupka nabave, zahtijevati od ponuditelja da prije sklapanja ugovora dostavi izvod iz sudskog, obrtnog, strukturnog ili drugog odgovarajućeg registra države sjedišta ponuditelja, ne stariju od tri mjeseca računajući od dana početka postupka nabave (u slučaju dostave izvoda na stranom jeziku, isti dokument mora biti dostavljen uz priloženi prijevod na hrvatski jezik).

## Financijska sposobnost

Ponuditelj mora u postupku nabave dokazati da ima potrebnu financijsku snagu za izvršenje ugovora, odnosno mora dokazati solventnost, na način da račun ponuditelja nije u 6 mjeseci neposredno prije početka postupka nabave bio blokiran više od 5 dana neprekidno, a ukupno više od 20 dana, te da ponuditelj nema evidentirane obveze za čije podmirenje nema pokriće na računu.

Kao dokaz ispunjenja ovog uvjeta, ponuditelj dostavlja izjavu osobe ovlaštene za zastupanje gospodarskog subjekta, **Prilog 2** ove Dokumentacije za nadmetanje.

## Tehnička i stručna sposobnost

Naručitelj određuje uvjete tehničke i stručne sposobnosti kojima se osigurava da gospodarski subjekt ima potrebne ljudske i tehničke resurse te iskustvo potrebno za izvršenje ugovora na odgovarajućoj razini kvalitete.

Svoju tehničku i stručnu sposobnost gospodarski subjekt dokazuje sljedećim:

1. **Popisom glavnih usluga** pruženih u godini u kojoj je započeo postupak nabave (2020.) i tijekom tri prethodne godine. Ponuditelj mora dokazati da je u godini u kojoj je započeo postupak nabave (2020.) i tijekom tri prethodne godine uredno izvršio najmanje jednu, a najviše dvije usluge iste ili slične predmetu nabave, u ukupnom iznosu od minimalno 600.000,00 HRK.

Kao dokaz sposobnosti ponuditelj treba priložiti **popis izvršenih usluga** u navedenom razdoblju. Popis može biti slobodne forme ili se može koristiti obrazac iz **Priloga 4**, a obavezno treba sadržavati naziv druge ugovorne strane, vrijednost usluge, datum te osnovne podatke o usluzi.

1. **Tehničkim stručnjacima**: ponuditelj mora dokazati da će za potrebe izvršenja ugovora imati na raspolaganju minimalno tri stručnjaka koji ispunjavaju uvjete kako slijedi:

* **Stručnjak Account Strategist** (1 stručnjak)
* Minimalno visoka stručna sprema odnosno završen preddiplomski i diplomski sveučilišni studij ili integrirani preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij (minimalno četiri godine) odnosno sa stečenih najmanje 300 ECTS bodova,
* Minimalno pet godina općeg radnog iskustva.
* **Stručnjak Digital Media Strategist** (1 stručnjak)
* Minimalno visoka stručna sprema odnosno završen preddiplomski i diplomski sveučilišni studij ili integrirani preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij (minimalno četiri godine) odnosno sa stečenih najmanje 300 ECTS bodova,
* Minimalno pet godina općeg radnog iskustva.
* **Stručnjak Digital Media Specialist** (1 stručnjak)
* Minimalno visoka stručna sprema odnosno završen preddiplomski i diplomski sveučilišni studij ili integrirani preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij (minimalno četiri godine) odnosno sa stečenih najmanje 300 ECTS bodova,
* Minimalno jedna godina općeg radnog iskustva.

Jedan predloženi stručnjak može biti nominiran isključivo za izvršavanje jedne funkcije.

Za potrebe utvrđivanja iskustva stručnjaka, ponuditelj u svojoj ponudi treba dostaviti:

* popis stručnjaka s imenom i prezimenom stručnjaka (**prilog 5**)
* životopis s kojim se dokazuje traženo radno iskustvo.

Ponuditelj može angažirati i veći broj stručnjaka uz ograničenje da svakako mora angažirati minimum stručnjaka koji su traženi ovom dokumentacijom o nabavi.

Tehnički stručnjaci mogu biti zaposlenici ponuditelja ili članova zajednice ponuditelja, a u slučaju da nisu, potrebno je priložiti i izjavu stručnjaka o stavljanju na raspolaganje ponuditelju ili zajednici ponuditelja ili podizvođaču (**prilog 6**).

Stručno iskustvo prethodno propisanih stručnjaka ocjenjuje se u okviru Kriterija za odabir ponude.

U slučaju da odabrani ponuditelj želi zbog opravdanih razloga promijeniti stručnjaka kojeg je nominirao u svojoj ponudi, za to će ishoditi prethodnu suglasnost naručitelja navodeći razloge zbog kojih traži zamjenu i detalje (uz dostavu dokaza o ispunjavanju uvjeta iz ove dokumentacije o nabavi) o stručnjaku kojeg namjerava uvesti u izvršenje Ugovora. Novi stručnjak koji se predlaže mora zadovoljavati uvjete određene ovom dokumentacijom o nabavi tamo gdje je to primjenjivo te po kriteriju Stručno iskustvo stručnjaka mora ukupno ostvariti najmanje onoliko bodova koliko je ukupno ostvario i stručnjak kojeg je Ponuditelj predložio u odabranoj ponudi. Sve troškove povezane sa zamjenom snosi Ponuditelj.

# KRITERIJ ZA ODABIR PONUDA

Kriterij za odabir ponude je **ekonomski najpovoljnija ponuda**. Najpovoljnija ponuda smatra se ona čiji je ukupni zbroj bodovne vrijednosti svih kriterija najveći.

Kriterij za odabir ponude je

1. **Cijena ponude,**
2. **Iskustvo stručnjaka.**

Svaki od kriterija ocjenjuje se zasebno sukladno navedenim zahtjevima, a zbroj bodova dodijeljen po svakom od kriterija određuje ukupan broj bodova.

Maksimalan broj bodova je 100. Svaki kriterij donosi određeni broj bodova kako je prikazano tablicom u nastavku.

|  |  |  |  |
| --- | --- | --- | --- |
| R.br. | Kriterij | Relativni značaj kriterija | Maksimalni broj bodova |
| 1 | Cijena ponude | 40% | 40 |
| 2 | Iskustvo stručnjaka | 60% | 60 |
| **Maksimalni broj bodova ukupno** | | | **100** |

Odabrana će biti ponuda koja ostvari najveći broj bodova prema definiranim kriterijima. Ako su dvije ili više valjanih ponuda jednako rangirane prema kriteriju za odabir ponude, naručitelj će odabrati ponudu koja je zaprimljena ranije.

## Cijena ponude

Naručitelj kao jedan od kriterija određuje cijenu ponude. Maksimalan broj bodova koji Ponuditelj može ostvariti u okviru kriterija cijene ponude je 40 bodova. Ovaj kriterij određuje se temeljem cijene prihvatljive ponude, s PDV-om, iskazane u Ponudbenom listu.

Maksimalan broj bodova za kriterij cijene dodijelit će se ponudi s najnižom cijenom, a ostalim prihvatljivim ponudama broj bodova umanjuje se u omjeru ponuđenih cijena prema najnižoj ponuđenoj cijeni.

Bodovna vrijednost ponuda drugih ponuditelja za ovaj kriterij određivat će se korištenjem sljedeće formule:

CPmin

CP = ----------- x 40

CPpon

*CP = broj bodova koji je dobila ponuda za cijenu*

*CPmin = najniža cijena ponuđena u postupku nabave*

*CPpon = ponuđena cijena ponude koja se ocjenjuje*

## Iskustvo stručnjaka

Naručitelj kao jedan od kriterija određuje stručno iskustvo stručnjaka angažiranih na provedbi ugovora.

Ovim kriterijem se ocjenjuje prethodno stručno iskustvo stručnjaka, iz točke 5.3. u projektima, a koji će biti uključeni u provedbu ugovora. Maksimalan broj bodova koji ponuditelj može ostvariti u okviru ovog kriterija je 60 bodova.

Stručno iskustvo stručnjaka se određuje dodjelom bodova sukladno tablicama u nastavku. Ukupnim zbrojem bodova svakog kriterija utvrdit će se maksimalni ukupni broj bodova koje ponuditelj ima po kriteriju Stručnog iskustva stručnjaka.

**Stručnjak Account Strategist:**

|  |  |
| --- | --- |
| **Radno iskustvo u zakupu medijskog prostora: Stručnjak Account Strategist** | |
| broj godina radnog iskustva u zakupu medijskog prostora: | BODOVI |
| 0-1 godina | 0 |
| 2-4 godine | 3 |
| 5-7 godina | 6 |
| 8 ili više godina | 10 |

|  |  |
| --- | --- |
| **Iskustvo u vođenju klijenata s medijskim budžetom od 600.000 kuna ili više: Stručnjak Account Strategist** | |
| Broj klijenata s traženim medijskim budžetom koje je stručnjak vodio: | BODOVI |
| 0 klijenata | 0 |
| 1-2 klijenta | 3 |
| 3-4 klijenta | 6 |
| 5 ili više klijenata | 10 |

**Stručnjak Digital Media Stretegist:**

|  |  |
| --- | --- |
| **Radno iskustvo u upravljanju online budžetima klijenata: Stručnjak Digital Media Strategist** | |
| broj godina radnog iskustva s online budžetima klijenata: | BODOVI |
| 0-1 godina | 0 |
| 2-4 godine | 3 |
| 5-7 godina | 6 |
| 8 ili više godina | 10 |

|  |  |
| --- | --- |
| **Iskustvo u vođenju klijenata s medijskim budžetom od 300.000 kuna ili više: Stručnjak Digital Media Strategist** | |
| Broj klijenata s traženim medijskim budžetom koje je stručnjak vodio: | BODOVI |
| 0 klijenata | 0 |
| 1-2 klijenta | 3 |
| 3-4 klijenta | 6 |
| 5 ili više klijenata | 10 |

**Stručnjak Digital Media Specialist:**

|  |  |
| --- | --- |
| **Iskustvo u vođenju klijenata s medijskim budžetom od 100.000 kuna ili više: Stručnjak Digital Media Specialist** | |
| Broj klijenata s traženim medijskim budžetom koje je stručnjak vodio: | BODOVI |
| 0 klijenata | 0 |
| 1-2 klijenta | 3 |
| 3-4 klijenta | 6 |
| 5 ili više klijenata | 10 |

|  |  |
| --- | --- |
| **Iskustvo u korištenju vodećih online marketinških alata (kao što su Google Ads, Google Trends, Google Analytics, Google Tag Manager, Google Data Studio, Facebook Business Manager, Facebook Insights, Facebook Pixel, ili jednakovrijedno): Stručnjak Digital Media Specialist** | |
| broj godina radnog iskustva u korištenju navedenih aplikacija: | BODOVI |
| Bez iskustva ili manje od jedne godine | 0 |
| 1 godina ili više | 10 |

Kao **dokaz iskustva** stručnjaka ponuditelj u ponudi dostavlja **životopis** za stručnjaka iz točke 5.3. u kojem mora biti **jasno vidljivo** traženo stručno radno iskustvo. S obzirom na traženo iskustvo, dostavljeni životopisi mogu biti na **hrvatskom i/ili engleskom jeziku**.

Ukoliko ponuditelj ne dostavi životopise stručnjaka, ponuda će biti ocijenjena s nula bodova.

# PODACI O PONUDI

## Sadržaj i način izrade ponude

Ponuditelj predaje ponudu elektronskim putem, ispunjenu te potpisanu na za to predviđenim mjestima od strane osobe ovlaštene za zastupanje gospodarskog subjekta ili osobe koju on opunomoći uz obavezno dostavljanje dokumenta kojim se dokazuje punomoć.

Ponuda mora sadržavati najmanje:

* 1. popunjeni ponudbeni list (**Prilog 1**)
  2. Izjava ponuditelja (**Prilog 2**),
  3. Popunjeni ponudbeni troškovnik (**Prilog 3**)
  4. Popis izvršenih usluga (**Prilog 4**)
  5. Popis predloženih stručnjaka (**Prilog 5**)
  6. Životopis predloženih stručnjaka.

Pri izradi ponude, ponuditelj se mora pridržavati zahtjeva i uvjeta iz ove Dokumentacije. Ponuditelj ne smije mijenjati i nadopunjavati tekst Dokumentacije za nadmetanje. Ponuda se zajedno s pripadajućom dokumentacijom izrađuje na hrvatskom ili engleskom jeziku.

## Način, datum, vrijeme i mjesto dostave ponude

Ponuda se dostavlja elektronskim putem, odnosno slanjem e-maila sa svom potrebnom dokumentacijom u prilogu na adresu e-pošte: [gogofurlan@gmail.com](mailto:gogofurlan@gmail.com) . Naslov e-maila mora glasiti „PONUDA za nabavu broj 3“, a ponuda mora biti zaprimljena od strane naručitelja **najkasnije do 19.02.2020. godine u 10 sati**.

Ponude koje pristignu nakon isteka roka za dostavu ponuda neće biti predmetom procjene ponuda.

## Izmjena i/ili dopuna ponude i odustajanje od ponude

Ponuditelj može do isteka roka za dostavu ponuda dostaviti izmjenu i/ili dopunu ponude te odustati od ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. Ponuditelj može do isteka roka za dostavu ponude pisanom izjavom odustati od svoje dostavljene ponude.

## Način određivanja cijene ponude

Ponuditelj dostavlja ponudu s cijenom u kunama (HRK). Cijena ponude piše se brojkama. Cijena ponude je nepromjenjiva tijekom trajanja ugovora o nabavi. U cijenu ponude moraju biti uračunati svi troškovi i popusti.

Ponuditelj je dužan ponuditi, tj. upisati cijenu (zaokruženu na dvije decimale) za svaku stavku Troškovnika te cijenu ponude, na način kako je to određeno Troškovnikom, kao i upisati cijenu ponude, na način kako je to određeno u Ponudbenom listu.

Ponuditelj je obvezan prije dostavljanja ponude proučiti kompletnu dokumentaciju za nadmetanje temeljem koje će ponuditi uslugu koja je predmet nabave.

## Neuobičajeno niska cijena

Ako je u ponudi iskazana neuobičajeno niska cijena ponude ili neuobičajeno niska pojedina jedinična cijena što dovodi u sumnju mogućnost isporuke predmeta nabave, naručitelj može odbiti takvu ponudu. Kod ocjene cijena naručitelj uzima u obzir usporedne iskustvene i tržišne vrijednosti te sve okolnosti pod kojima će se izvršavati određeni ugovor o javnoj nabavi.

Prije odbijanja takve ponude naručitelj mora pisanim putem od ponuditelja zatražiti objašnjenje s podacima o sastavnim elementima ponude koje smatra bitnima za izvršenje ugovora.

## Rok valjanosti ponude

Rok valjanosti ponude je najmanje 30 (trideset) dana od isteka roka za dostavu ponuda. Naručitelj će odbiti ponudu čija je valjanost kraća od zahtijevane. Ako istekne rok valjanosti ponude, naručitelj će tražiti njegovo produljenje i u tu svrhu dati primjereni rok ponuditelju. Na zahtjev naručitelja, ponuditelj može produžiti rok valjanosti svoje ponude.

# DONOŠENJE ODLUKE O ODABIRU



## Pregled i ocjena ponuda

Odbor za nabavu nakon isteka roka za dostavu ponuda pregledava i ocjenjuje sadržaj podnesenih ponuda u odnosu na uvjete iz Dokumentacije za nadmetanje.

U postupku pregleda i ocjene ponuda Naručitelj vrši:

* provjeru formalne sukladnosti
* procjenu postojanja razloga isključenja i ispunjenja uvjeta kvalifikacije
* procjenu tehničke i materijalne sukladnosti
* evaluaciju ponuda na temelju prethodno objavljenih kriterija za odabir.

## Pojašnjenje i upotpunjavanje

Ako se podaci ili dokumentacija koju je trebao podnijeti ponuditelj čine nepotpuni ili pogrešni ili ako nedostaju određeni dokumenti, Naručitelj može tijekom pregleda i ocjene prijava i ponuda zahtijevati od tih kandidata ili ponuditelja da podnesu, dopune, pojasne ili upotpune nužne podatke ili dokumentaciju u primjerenom roku koji ne smije biti kraći od 5 kalendarskih dana.

Podnošenje, dopunjavanje, pojašnjenje ili upotpunjavanje u vezi s dokumentima traženim u svrhu procjene postojanja razloga isključenja i ispunjenja uvjeta kvalifikacije ne smatra se izmjenom ponude. Naručitelj može tražiti i pojašnjenja u vezi s dokumentima traženim u dijelu koji se odnosi na ponuđeni predmet nabave, pri čemu pojašnjenje ne smije rezultirati izmjenom ponude.

## Sklapanje Ugovora o nabavi

Ukoliko je Odluka o odabiru donesena, Naručitelj će s odabranim ponuditeljem sklopiti ugovor o nabavi. Ugovor mora biti u skladu s uvjetima određenima u ovom postupku nabave i odabranom ponudom.

Ugovor o nabavi stupa na snagu onog dana kada ga potpišu obje strane.

## Mogućnost izmjene ugovora

Izmjena ugovora je moguća samo u slučaju nastanka okolnosti koje Naručitelj nije mogao predvidjeti prilikom zaključenja ugovora i to samo u odnosu na opis poslova koji je predmet ugovora. Izmjene ugovora sukladno tome mogu uključivati samo manje izmjene u opisu posla, a kako bi se izvršilo usklađenje sa novonastalim okolnostima provedbe ugovora. Trajanje provedbe ugovora, ugovorena cijena kao i cjelokupna priroda samog ugovora ne mogu biti predmet izmjena.

Izmjene ugovora moguće su isključivo uz predočenje razloga potrebe za izmjenom te uz izričitu pisanu suglasnost Naručitelja.

# ROK, NAČIN I UVJETI PLAĆANJA

Plaćanje odabranog ponuditelja izvršit će se na sljedeći način: 20% nakon sklapanja ugovora, a ostatak u mjesečnim iznosima sukladno stvarnoj dinamici provedbe. Rok plaćanja po ispostavljenom računu je **7 dana**.

# ODREDBE KOJE SE ODNOSE NA ZAJEDNICU PONUDITELJA

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa. Odgovornost ponuditelja iz zajednice ponuditelja je solidarna. Ponuda zajednice gospodarskih subjekata mora sadržavati podatke o svakom članu zajednice ponuditelja, kako je određeno u ponudbenom listu, uz obveznu naznaku člana zajednice ponuditelja koji je ovlašten za komunikaciju s Naručiteljem.

Svaki član zajednice ponuditelja dužan je uz zajedničku ponudu dostaviti sve dokumente na temelju kojih se utvrđuje postoje li razlozi za isključenje te dokaz o upisu u sudski, obrtni, strukovni ili drugi odgovarajući registar, a svi zajedno dužni su dokazati (kumulativno) zajedničku sposobnost ostalim navedenim dokazima sposobnosti.

U zajedničkoj ponudi mora biti navedeno koji će dio ugovora o nabavi (predmet, količina, vrijednost i postotni dio) izvršavati pojedini član zajednice ponuditelja. Naručitelj neposredno plaća Ponuditelju a Ponuditelj dalje svakom članu zajednice ponuditelja za onaj dio ugovora o nabavi koji je on izvršio.

# ODREDBE KOJE SE ODNOSE NA PODIZVODITELJE

Ako gospodarski subjekt namjerava dati dio ugovora o javnoj nabavi u podugovor jednom ili više podizvoditelja, dužni su u ponudi navesti sljedeće podatke: a) Naziv ili tvrtku, sjedište, OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo), IBAN/broj računa podizvoditelja; b) Predmet, i postotni dio ugovora o javnoj nabavi koji se daje u podugovor. Ako ponuditelj ne dostavi podatke o podizvoditelju, smatra se da će cjelokupni predmet nabave izvršiti samostalno.

# PREDSTAVKE

Svaki kandidat ili ponuditelj može podnijeti predstavku ako smatra da je njegova ponuda trebala biti odabrana kao najbolja, ali je to onemogućeno zbog postupanja naručitelja protivno odredbama Priloga 4. Postupci nabave za osobe koje nisu obveznici Zakona o javnoj nabavi, Poziva na dostavu projektnih prijava „Povećanje razvoja novih proizvoda i usluga koje proizlaze iz aktivnosti istraživanja i razvoja“, dostupnog na adresi, a zbog kojeg je:

* neopravdano isključen iz postupka nabave,
* njegova prijava ili ponuda neopravdano odbijena, ili
* evaluacija prijave ili ponude protivna uvjetima i kriterijima dokumentacije za nadmetanje i odredbama navedenog Priloga.

Predstavka se podnosi u roku 8 dana od dana primitka Odluke o odabiru ili Odluke o poništenju Posredničkom tijelu razine 2 - Hrvatskoj agenciji za malo gospodarstvo, inovacije i investicije (HAMAG-BICRO) na adresu: Ksaver 208, 10000 Zagreb. Preslika predstavke mora se dostaviti naručitelju elektroničkom poštom na navedenu e-mail adresu naručitelja.

Podnositelj mora u predstavci obrazložiti svoje navode. Podnošenje predstavke ne zaustavlja sklapanje ugovora o nabavi, ali ako naručitelj smatra da je predstavka osnovana i u slučaju da ugovor još nije sklopljen, može ispraviti nepravilnosti i donijeti novu odluku, a o čemu izvješćuje Posredničko tijelo razine 2.

Podnositelj predstavke koji je pretrpio štetu zbog povreda ovoga Priloga ima mogućnost naknade štete pred nadležnim sudom prema općim propisima o naknadi štete.

# PRILOZI I OBRASCI

Prilog 1 – Ponudbeni list

Prilog 2 – Izjava ponuditelja

Prilog 3 – Ponudbeni troškovnik

Prilog 4 – Popis izvršenih usluga

Prilog 5 – Popis stručnjaka

Prilog 6 – Izjava stručnjaka